title: 2010/158/: Komission päätös, annettu 16 päivänä maaliskuuta 2010 , korkeapatogeenisen lintuinfluenssan H5N1-alatyypin esiintymiseen Romanian siipikarjassa liittyvistä tietyistä väliaikaisista suojatoimenpiteistä (tiedoksiannettu numerolla K(2010) 1862) (ETA:n kannalta merkityksellinen teksti)

text:
               17.3.2010

               FI

               Euroopan unionin virallinen lehti

               L 67/10

         KOMISSION PÄÄTÖS,
   annettu 16 päivänä maaliskuuta 2010,
   korkeapatogeenisen lintuinfluenssan H5N1-alatyypin esiintymiseen Romanian siipikarjassa liittyvistä tietyistä väliaikaisista suojatoimenpiteistä
   (tiedoksiannettu numerolla K(2010) 1862)
   (ETA:n kannalta merkityksellinen teksti)
   (2010/158/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY (1) ja erityisesti sen 9 artiklan 3 kohdan,
   ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (2) ja erityisesti sen 10 artiklan 3 kohdan,
   ottaa huomioon lemmikkieläinten muihin kuin kaupallisiin kuljetuksiin sovellettavista eläinten terveyttä koskevista vaatimuksista ja neuvoston direktiivin 92/65/ETY muuttamisesta 26 päivänä toukokuuta 2003 annetun Euroopan parlamentin ja neuvoston asetuksen (EY) N:o 998/2003 (3) ja erityisesti sen 18 artiklan ensimmäisen kohdan,
   sekä katsoo seuraavaa:

               (1)

               Lintuinfluenssa on lintujen tarttuva virustauti, siipikarja mukaan luettuna. Lintuinfluenssavirusten aiheuttama tartunta siipikarjassa aiheuttaa taudin kahta päämuotoa, jotka eroavat virulenssiltaan. Matalapatogeeninen muoto aiheuttaa yleensä ainoastaan lieviä oireita, kun taas korkeapatogeeninen muoto aiheuttaa hyvin korkeaa kuolleisuutta useimmissa siipikarjalajeissa. Kyseisellä taudilla voi olla vakava vaikutus siipikarjankasvatuksen kannattavuuteen.

               (2)

               Lintuinfluenssaa esiintyy pääasiassa linnuissa, mutta tietyissä olosuhteissa tartuntoja voi esiintyä myös ihmisissä, vaikkakin riski on yleisesti ottaen hyvin vähäinen.

               (3)

               Lintuinfluenssan puhjetessa on olemassa vaara, että taudinaiheuttaja leviää muille siipikarjatiloille ja luonnonvaraisiin lintuihin. Tämän tuloksena se voi levitä yhdestä jäsenvaltiosta toisiin jäsenvaltioihin ja kolmansiin maihin elävien lintujen tai niistä saatavien tuotteiden kaupan ja luonnonvaraisten lintujen muuton välityksellä.

               (4)

               Yhteisön toimenpiteistä lintuinfluenssan torjumiseksi 20 päivänä joulukuuta 2005 annetussa neuvoston direktiivissä 2005/94/EY (4) säädetään toimenpiteistä, jotka koskevat sekä matalapatogeenisen että korkeapatogeenisen lintuinfluenssamuodon torjumista. Kyseisen direktiivin 16 artiklassa säädetään suojavyöhykkeiden, valvontavyöhykkeiden sekä muiden rajoitusvyöhykkeiden muodostamisesta korkeapatogeenisen lintuinfluenssan tautipesäkkeiden ilmetessä.

               (5)

               Korkeapatogeenisen lintuinfluenssan H5N1-alatyypin esiintymiseen yhteisön siipikarjassa liittyvistä tietyistä suojatoimenpiteistä 14 päivänä kesäkuuta 2006 tehdyssä komission päätöksessä 2006/415/EY (5) säädetään ylimääräisistä suojatoimenpiteistä, joita on sovellettava jäsenvaltiossa, jossa esiintyy korkeapatogeenisen lintuinfluenssaviruksen H5N1-alatyyppiä, jotta estetään kyseisen taudin leviäminen, ottaen huomioon asianomaisen viruskannan erityinen epidemiologia.

               (6)

               Päätöksen 2006/415/EY 4 artiklassa edellytetään, että jäsenvaltioiden on välittömästi sellaisen korkeapatogeenisen lintuinfluenssan epäillyn tai vahvistetun taudinpurkauksen jälkeen, jonka aiheuttaja on H5N1-alatyyppi, muodostettava suuren riskin alue (alue A), joka koostuu suoja- ja valvontavyöhykkeistä, ja matalan riskin alue (alue B), jolla erotetaan alue A kyseisen jäsenvaltion tautivapaasta osasta. Kyseiset alueet on lueteltu mainitun päätöksen liitteessä.

               (7)

               Romania on ilmoittanut komissiolle korkeapatogeenisen lintuinfluenssan H5N1-alatyypin vahvistetusta taudinpurkauksesta alueellaan ja ryhtynyt tarvittaviin toimenpiteisiin siten kuin päätöksessä 2006/415/EY säädetään, mukaan luettuna alueiden A ja B muodostaminen.

               (8)

               Komissio on nyt tutkinut kyseiset suojatoimenpiteet yhteistyössä Romanian kanssa ja on tyytyväinen siihen, että kyseisen jäsenvaltion toimivaltaisen viranomaisen muodostamien alueiden A ja B rajat ovat riittävällä etäisyydellä vahvistetun taudinpurkauksen tosiasiallisesta sijaintipaikasta.

               (9)

               Jotta vältetään tarpeettomat häiriöt kaupalle unionissa ja se, että kolmannet maat asettavat kaupalle perusteettomia esteitä, on tarpeen pikaisesti vahvistaa unionin tasolla luettelo Romaniassa sijaitsevista alueista A ja B.

               (10)

               Näin ollen, odotettaessa elintarvikeketjua ja eläinten terveyttä käsittelevän pysyvän komitean seuraavaa kokousta, olisi Romaniassa sijaitsevat alueet A ja B, joilla on sovellettava päätöksessä 2006/415/EY säädettyjä suojatoimenpiteitä, luetteloitava tässä päätöksessä, ja kyseisen aluejaon kesto olisi vahvistettava.

               (11)

               Tätä päätöstä tarkastellaan uudelleen elintarvikeketjua ja eläinten terveyttä käsittelevän pysyvän komitean seuraavassa kokouksessa,

         ON HYVÄKSYNYT TÄMÄN PÄÄTÖKSEN:
   1 artikla
   Tässä päätöksessä määritellään alueet, joilla on sovellettava päätöksessä 2006/415/EY säädettyjä väliaikaisia suojatoimenpiteitä, sekä kyseisten toimenpiteiden soveltamisjakso.
   2 artikla
   1.   Tämän päätöksen liitteessä olevassa A osassa lueteltua aluetta on pidettävä suuren riskin alueena (alue A) sellaisena kuin sitä tarkoitetaan päätöksen 2006/415/EY 3 artiklan 1 kohdassa.
   2.   Tämän päätöksen liitteessä olevassa B osassa lueteltua aluetta on pidettävä vähäisen riskin alueena (alue B) sellaisena kuin sitä tarkoitetaan päätöksen 2006/415/EY 3 artiklan 2 kohdassa.
   3 artikla
   Tätä päätöstä sovelletaan 17 päivään huhtikuuta 2010.
   4 artikla
   Tämä päätös on osoitettu kaikille jäsenvaltioille.

      Tehty Brysselissä 16 päivänä maaliskuuta 2010.

            Komission puolesta

         John DALLI

            Komission jäsen

      (1)  EYVL L 395, 30.12.1989, s. 13.

      (2)  EYVL L 224, 18.8.1990, s. 29.

      (3)  EUVL L 146, 13.6.2003, s. 1.

      (4)  EUVL L 10, 14.1.2006, s. 16.

      (5)  EUVL L 164, 16.6.2006, s. 51.

      LIITE

         A   OSA

      2 artiklan 1 kohdassa tarkoitettu alue A:

                  Maan ISO-koodi

                  Jäsenvaltio

                  Alue A

                  Päivämäärä, johon asti voimassa

                  Koodi

                  Nimi

                  RO

                  Romania

                  00038

                  Alue kattaa:

                  17.4.2010

                  Suojavyöhyke:
                  Letea

                  Valvontavyöhyke:

                              C.A. Rosetti

                              Sfiștofca

                              Cardon

         B   OSA

      2 artiklan 2 kohdassa tarkoitettu alue B:

                  Maan ISO-koodi

                  Jäsenvaltio

                  Alue B

                  Päivämäärä, johon asti voimassa

                  Koodi

                  Nimi

                  RO

                  Romania

                  00038

                  Muut kuin alueessa A luetellut Tulcean maakunnan alueet

                  17.4.2010


title: 2012/583/EU: Euroopan parlamentin päätös, 10. toukokuuta 2012 , Euroopan verkko- ja tietoturvaviraston varainhoitovuoden 2010 tilien päättämisestä

text:
               17.10.2012

               FI

               Euroopan unionin virallinen lehti

               L 286/228

         EUROOPAN PARLAMENTIN PÄÄTÖS,
   10. toukokuuta 2012,
   Euroopan verkko- ja tietoturvaviraston varainhoitovuoden 2010 tilien päättämisestä
   (2012/583/EU)
   EUROOPAN PARLAMENTTI, joka

               —

               ottaa huomioon Euroopan verkko- ja tietoturvaviraston lopullisen tilinpäätöksen varainhoitovuodelta 2010,

               —

               ottaa huomioon tilintarkastustuomioistuimen kertomuksen Euroopan verkko- ja tietoturvaviraston tilinpäätöksestä varainhoitovuodelta 2010 sekä viraston vastaukset (1),

               —

               ottaa huomioon neuvoston 21. helmikuuta 2012 antaman suosituksen (06083/2012 – C7-0051/2012),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon Euroopan verkko- ja tietoturvaviraston perustamisesta 10 päivänä maaliskuuta 2004 annetun Euroopan parlamentin ja neuvoston asetuksen (EY) N:o 460/2004 (3) ja erityisesti sen 17 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön (A7-0136/2012),

               1.

               hyväksyy Euroopan verkko- ja tietoturvaviraston tilien päättämisen varainhoitovuodelta 2010;

               2.

               kehottaa puhemiestä välittämään tämän päätöksen Euroopan verkko- ja tietoturvaviraston pääjohtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 366, 15.12.2011, s. 15.

      (2)  EYVL L 248, 16.9.2002, s. 1.

      (3)  EUVL L 77, 13.3.2004, s. 1.

      (4)  EYVL L 357, 31.12.2002, s. 72.


Avis juridique important

|

31994D0672

94/672/YUTP: Neuvoston päätös, tehty 10 päivänä lokakuuta 1994, Euroopan unionin perustamissopimuksen J.2 artiklan perusteella hyväksytystä Bosnia-Hertsegovinan tasavallan alueen bosnialais-serbialaisten joukkojen hallussa olevien osien kanssa ylläpidettävien talous- ja rahasuhteiden supistamista koskevasta yhteisestä kannasta

Virallinen lehti nro L 266 , 15/10/1994 s. 0010 - 0010 Suomenk. erityispainos Alue 18 Nide 1 s. 0006  Ruotsink. erityispainos Alue 18 Nide 1 s. 0006

NEUVOSTON PÄÄTÖS,tehty 10 päivänä lokakuuta 1994,Euroopan unionin perustamissopimuksen J.2 artiklan perusteella hyväksytystä Bosnia-Hertsegovinan tasavallan alueen bosnialais-serbialaisten joukkojen hallussa olevien osien kanssa ylläpidettävien talous- ja rahasuhteiden supistamista koskevasta yhteisestä kannasta (94/672/YUTP)EUROOPAN UNIONIN NEUVOSTO, jokaottaa huomioon Euroopan unionin perustamissopimuksen ja erityisesti sen J.2 artiklan,ottaa huomioon 23 päivänä syyskuuta 1994 annetun Yhdistyneiden kansakuntien päätöslauselman 942 (1994),sekä katsoo, ettäON PÄÄTTÄNYT SEURAAVAA:1 artiklaSupistetaan talous- ja rahasuhteita Bosnia-Hertsegovinan tasavallan alueen bosnialais-serbialaisten joukkojen hallussa olevien osien kanssa Yhdistyneiden kansakuntien turvallisuusneuvoston 23 päivänä syyskuuta 1994 antaman päätöslauselman 942 (1994) asianomaisten määräysten mukaisesti.2 artiklaTämä päätös julkaistaan Euroopan yhteisöjen virallisessa lehdessä.Tehty Luxemburgissa 10 päivänä lokakuuta 1994.Neuvoston puolestaPuheenjohtajaTh. WAIGEL


Avis juridique important

|

32002D0772

2002/772/EY,Euratom: Neuvoston päätös, tehty 25 päivänä kesäkuuta 2002 ja 23 päivänä syyskuuta 2002, päätöksen 76/787/EHTY, ETY, Euratom liitteenä olevan, edustajien valitsemisesta Euroopan parlamenttiin yleisillä välittömillä vaaleilla annetun säädöksen muuttamisesta

Virallinen lehti nro L 283 , 21/10/2002 s. 0001 - 0004

Neuvoston päätös,tehty 25 päivänä kesäkuuta 2002 ja 23 päivänä syyskuuta 2002,päätöksen 76/787/EHTY, ETY, Euratom liitteenä olevan, edustajien valitsemisesta Euroopan parlamenttiin yleisillä välittömillä vaaleilla annetun säädöksen muuttamisesta(2002/772/EY, Euratom)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 190 artiklan 4 kohdan,ottaa huomioon Euroopan atomienergiayhteisön perustamissopimuksen ja erityisesti sen 108 artiklan 3 ja 4 kohdan,ottaa huomioon Euroopan parlamentin ehdotuksen(1),ottaa huomioon Euroopan parlamentin puoltavan lausunnon(2),sekä katsoo seuraavaa:(1) Säädöstä edustajien valitsemisesta Euroopan parlamenttiin yleisillä välittömillä vaaleilla on aiheellista muuttaa, jotta edustajat valittaisiin yleisillä välittömillä vaaleilla kaikille jäsenvaltioille yhteisten periaatteiden mukaisesti ja niin, että jäsenvaltioille annetaan mahdollisuus soveltaa kansallisia säädöksiä asioihin, joista ei säädetä tässä päätöksessä.(2) Tällä päätöksellä muutetun säädöksen luettavuuden parantamiseksi sen säännökset on aiheellista numeroida uudelleen, minkä vuoksi konsolidoinnista tulee selkeämpi,ON ANTANUT seuraavat säännökset, joiden hyväksymistä se suosittelee jäsenvaltioille niiden valtiosäännön asettamien vaatimusten mukaisesti:1 artiklaMuutetaan neuvoston päätöksen 76/787/EHTY, ETY, Euratom(3) liitteenä olevaa, edustajien valitsemisesta Euroopan parlamenttiin yleisillä välittömillä vaaleilla annettua säädöstä, jäljempänä 'vuoden 1976 säädös', tämän artiklan säännösten mukaisesti.1) Korvataan vuoden 1976 säädöksessä, 13 artiklaa lukuun ottamatta, ilmaisu "edustaja" tai "Euroopan parlamentin edustaja" ilmaisulla "Euroopan parlamentin jäsen".2) Korvataan 1 artikla seuraavasti: " 1 artikla1. Kussakin jäsenvaltiossa Euroopan parlamentin jäsenet valitaan listojen tai siirtoäänestyksen perusteella suhteellista vaalitapaa noudattaen.2. Jäsenvaltiot voivat sallia etusijaäänestyksen itse määräämiensä menettelytapojen mukaisesti.3. Vaalit ovat yleiset, välittömät, vapaat ja salaiset."3) Korvataan 2 artikla artikloilla seuraavasti: " 2 artiklaJäsenvaltioiden kansalliset erityistilanteet huomioon ottaen ja vaikuttamatta yleisesti vaalitavan suhteellisuuteen jäsenvaltiot voivat perustaa vaalipiirejä Euroopan parlamentin vaaleja varten tai jakaa vaalialueen muulla tavoin alaryhmiin.2a artiklaJäsenvaltiot voivat asettaa äänikynnyksen paikkojen jakamista varten. Kynnys saa olla kansallisella tasolla enintään 5 prosenttia annetuista äänistä.2b artiklaKukin jäsenvaltio voi asettaa ylärajan ehdokkaiden vaalikampanjakustannuksille."4) Muutetaan 3 artikla seuraavasti:a) poistetaan 1 kohta ja numeroidaan 2 ja 3 kohta 1 ja 2 kohdaksi;b) korvataan uudessa 1 kohdassa ilmaisu "Tämä viisivuotiskausi" ilmaisulla "Viisivuotiskausi, joksi Euroopan parlamentin jäsenet on valittu";c) korvataan uudessa 2 kohdassa ilmaisu "2 kohdassa" ilmaisulla "1 kohdassa".5) Korvataan 4 artiklan 2 kohta seuraavasti: "2. Euroopan parlamentin jäsenet nauttivat niitä erioikeuksia ja vapauksia, joita heihin sovelletaan Euroopan yhteisöjen erioikeuksista ja vapauksista 8 päivänä huhtikuuta 1965 tehdyn pöytäkirjan nojalla."6) Kumotaan 5 artikla.7) Muutetaan 6 artikla seuraavasti:a) 1 kohdassai) Lisätään kolmanteen luetelmakohtaan ilmaisun "Euroopan yhteisöjen tuomioistuimen" jälkeen sanat "tai ensimmäisen oikeusasteen tuomioistuimen".ii) Lisätään nykyisen kolmannen ja neljännen luetelmakohdan väliin luetelmakohta seuraavasti: "- Euroopan keskuspankin johtokunnan jäsen".iii) Lisätään nykyisen neljännen ja viidennen luetelmakohdan väliin luetelmakohta seuraavasti: "- Euroopan yhteisöjen oikeusasiamies".iv) Poistetaan nykyisestä viidennestä luetelmakohdasta ilmaisu "Euroopan hiili- ja teräsyhteisön neuvoa-antavan komitean jäsen, tai".v) Poistetaan nykyisestä kuudennesta luetelmakohdasta sanat "Euroopan hiili- ja teräsyhteisön,".vi) Korvataan nykyinen kahdeksas luetelmakohta seuraavasti: "- Euroopan yhteisöjen toimielimen tai sellaiseen sidoksissa olevan erityiselimen tai Euroopan keskuspankin palveluksessa oleva virkamies tai toimihenkilö".b) Lisätään 1 kohdan jälkeen kohta seuraavasti ja numeroidaan nykyiset 2 ja 3 kohta 3 ja 4 kohdaksi: "2. Vuoden 2004 Euroopan parlamentin vaaleista alkaen Euroopan parlamentin jäsenyys on yhteensopimaton kansallisen kansanedustuslaitoksen jäsenyyden kanssa.Tästä säännöstä poiketen ja rajoittamatta 3 kohdan säännösten soveltamista:- Irlannin kansallisen kansanedustuslaitoksen jäsenet, jotka valitaan Irlannin kansanedustuslaitoksen vaalien jälkeen pidetyissä vaaleissa Euroopan parlamenttiin, voivat samanaikaisesti olla jäseninä kummassakin niihin Irlannin kansallisen kansanedustuslaitoksen vaaleihin saakka, joiden toimitusajankohtana tämän kohdan ensimmäinen alakohta on voimassa,- Yhdistyneen kuningaskunnan kansallisen kansanedustuslaitoksen jäsenillä, jotka ovat myös Euroopan parlamentin jäseniä vuonna 2004 järjestettäviä Euroopan parlamentin vaaleja edeltävänä viisivuotiskautena, voivat samanaikaisesti olla jäseninä kummassakin niihin vuonna 2009 järjestettäviin Euroopan parlamentin vaaleihin saakka, joiden toimitusajankohtana tämän kohdan ensimmäinen alakohta on voimassa."c) Korvataan uudessa 3 kohdassa ilmaisu "vahvistaa missä tehtävässä toimiminen on ristiriidassa kansallisella tasolla" ilmaisulla "laajentaa yhteensopimattomuussääntöjen kansallista soveltamisalaa" ja korvataan ilmaisu "7 artiklan 2 kohdassa" ilmaisulla "7 artiklassa".d) Korvataan uudessa 4 kohdassa ilmaisu "1 ja 2 kohdan" ilmaisulla "1, 2 ja 3 kohdan".8) Korvataan 7 artikla seuraavasti: " 7 artiklaJollei tämän säädöksen säännöksistä muuta johdu, vaalit toimitetaan kussakin jäsenvaltiossa kansallisten säännösten mukaan.Näissä kansallisissa säännöksissä voidaan ottaa huomioon jäsenvaltioiden erityistilanteet, mutta ne eivät saa yleisesti vaikuttaa vaalitavan suhteellisuuteen."9) Muutetaan 9 artikla seuraavasti:a) korvataan 1 kohdassa ilmaisu "vahvistamana päivänä" ilmaisulla "vahvistamana päivänä ja ajankohtana";b) korvataan 2 kohdassa ilmaisu "Ääntenlaskenta voidaan aloittaa" ilmaisulla "Jäsenvaltio voi julkistaa virallisesti vaalien tuloksen";c) poistetaan 3 kohta.10) Muutetaan 10 artikla seuraavasti:a) Korvataan 1 kohdassa ilmaisu "9 artiklan 1 kohdassa tarkoitetun ajanjakson" ilmaisulla "äänestysajanjakson".b) Korvataan 2 kohdan toisessa alakohdassa ilmaisu "toisen ajanjakson joka voi olla aikaisintaan kuukautta ennen" ilmaisulla "vähintään vuotta ennen 3 artiklassa tarkoitetun viisivuotiskauden päättymistä toisen ajanjakson, joka voi olla aikaisintaan kaksi kuukautta ennen".c) Poistetaan 3 kohdasta ilmaisu "Euroopan hiili- ja teräsyhteisön perustamissopimuksen 22 artiklan" sekä korvataan ilmaisu "Euroopan talousyhteisön" ilmaisulla "Euroopan yhteisön" ja ilmaisu "9 artiklan 1 kohdassa tarkoitetun ajanjakson" ilmaisulla "äänestysajanjakson".11) Poistetaan 11 artiklasta ilmaisu "Kunnes 7 artiklan 1 kohdassa määrätty yhdenmukainen menettely tulee voimaan,".12) Korvataan 12 artikla seuraavasti: " 12 artikla1. Euroopan parlamentin jäsenen paikka vapautuu, kun hänen toimikautensa päättyy hänen erottuaan, kuoltuaan tai kun hänen edustajan toimensa päättyy.2. Jollei tämän säädöksen muista säännöksistä muuta johdu, kukin jäsenvaltio vahvistaa asianmukaiset menettelytavat mahdollisesti vapautuvan jäsenen paikan täyttämiseksi 3 artiklassa tarkoitetun viisivuotiskauden loppuun asti.3. Jos Euroopan parlamentin jäsenen toimikausi päättyy jäsenvaltion lainsäädännön perusteella, noudatetaan toimikauden päättymisessä mainitun lainsäädännön säännöksiä. Toimivaltaiset kansalliset viranomaiset ilmoittavat siitä Euroopan parlamentille.4. Kun jäsenen paikka vapautuu eroamisen tai kuoleman vuoksi, Euroopan parlamentin puhemies ilmoittaa siitä viipymättä kyseisen jäsenvaltion toimivaltaisille viranomaisille."13) Kumotaan 14 artikla.14) Korvataan 15 artikla seuraavasti: " 15 artiklaTämä säädös on laadittu englannin, espanjan, hollannin, italian, iirin, kreikan, portugalin, ranskan, ruotsin, saksan, suomen ja tanskan kielellä, ja jokainen teksti on yhtä todistusvoimainen.Liitteet II ja III ovat tämän säädöksen erottamaton osa."15) Kumotaan liite I.16) Poistetaan liitteessä III Saksan liittotasavallan hallituksen julistus.2 artikla1. Vuoden 1976 säädöksen artiklat ja liitteet, sellaisina kuin ne ovat tällä päätöksellä muutettuina, numeroidaan uudelleen tämän päätöksen erottamattomana osana olevan liitteen vastaavuustaulukoiden mukaisesti.2. Vastaavasti mukautetaan viittaukset vuoden 1976 säädöksen artikloihin ja liitteisiin. Samoin mukautetaan myös yhteisön perussopimuksiin sisältyvät viittaukset näihin artikloihin ja niiden osiin.3. Muissa asiakirjoissa tai säädöksissä olevia viittauksia vuoden 1976 säädöksen artikloihin pidetään viittauksina 1 kohdan nojalla uudelleen numeroituihin vuoden 1976 säädöksen artikloihin, ja vastaavasti tällä päätöksellä uudelleen numeroituihin näiden artiklojen kohtiin.3 artikla1. Edellä 1 ja 2 artiklassa tarkoitetut muutokset tulevat voimaan jäsenvaltioiden valtiosääntönsä mukaisesti tämän päätöksen säännöksille antamaa hyväksyntää seuraavan kuukauden ensimmäisenä päivänä.2. Jäsenvaltiot ilmoittavat neuvoston pääsihteeristölle kansallisten menettelyjensä päätökseen saattamisesta.4 artiklaTämä päätös julkaistaan Euroopan yhteisöjen virallisessa lehdessä.Tehty Luxemburgissa 25 päivänä kesäkuuta 2002.Neuvoston puolestaPuheenjohtajaJ. Matas I PalouTehty Brysselissä 23 päivänä syyskuuta 2002.Neuvoston puolestaPuheenjohtajaM. Fischer Boel(1) EYVL C 292, 21.9.1998, s. 66.(2) Lausunto annettu 12. kesäkuuta 2002 (ei vielä julkaistu virallisessa lehdessä).(3) EYVL L 278, 8.10.1976, s. 1.LIITEPäätöksen 76/787/EHTY, ETY, Euratom liitteenä olevan, edustajien valitsemisesta Euroopan parlamenttiin yleisillä välittömillä vaaleilla annetun säädöksen muuttamista koskevan neuvoston päätöksen 2002/772/EY, Euratom, tehty 25 päivänä kesäkuuta 2002 ja 23 päivänä syyskuuta 2002, 2 artiklassa tarkoitettu vastaavuustaulukko>TAULUKON PAIKKA>


title: 2010/687/: Neuvoston päätös, annettu 8 päivänä marraskuuta 2010 , Euroopan unionin ja Georgian välisen luvattomasti maassa oleskelevien henkilöiden takaisinottamista koskevan sopimuksen allekirjoittamisesta Euroopan unionin puolesta

text:
               12.11.2010

               FI

               Euroopan unionin virallinen lehti

               L 294/9

         NEUVOSTON PÄÄTÖS,
   annettu 8 päivänä marraskuuta 2010,
   Euroopan unionin ja Georgian välisen luvattomasti maassa oleskelevien henkilöiden takaisinottamista koskevan sopimuksen allekirjoittamisesta Euroopan unionin puolesta
   (2010/687/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 79 artiklan 3 kohdan yhdessä 218 artiklan 5 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Neuvosto valtuutti 27 päivänä marraskuuta 2008 komission aloittamaan Georgian kanssa neuvottelut luvattomasti oleskelevien henkilöiden takaisinottamisesta. Neuvottelut saatiin menestyksekkäästi päätökseen ja Euroopan unionin ja Georgian välinen sopimus luvattomasti oleskelevien henkilöiden takaisinottamisesta parafoitiin 19 päivänä lokakuuta 2010.

               (2)

               Sopimus olisi allekirjoitettava Euroopan unionin puolesta sillä varauksella, että se tehdään myöhemmin.

               (3)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyssä pöytäkirjassa N:o 21 olevan 3 artiklan mukaisesti Yhdistynyt kuningaskunta on ilmoittanut haluavansa osallistua tämän päätöksen hyväksymiseen ja soveltamiseen.

               (4)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyssä pöytäkirjassa N:o 21 olevan 1 ja 2 artiklan mukaisesti Irlanti ei osallistu tämän päätöksen hyväksymiseen, tämä päätös ei sido Irlantia eikä sitä sovelleta Irlantiin, sanotun kuitenkaan rajoittamatta mainitun pöytäkirjan 4 artiklan soveltamista.

               (5)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevan 1 ja 2 artiklan mukaisesti Tanska ei osallistu tämän päätöksen hyväksymiseen, tämä päätös ei sido Tanskaa eikä sitä sovelleta Tanskaan,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Euroopan unionin ja Georgian välisen luvattomasti oleskelevien henkilöiden takaisinottamisesta tehtävän sopimuksen (1) allekirjoittaminen Euroopan unionin puolesta sillä varauksella, että sopimus tehdään.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionin puolesta.
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 8 päivänä marraskuuta 2010.

            Neuvoston puolesta

            Puheenjohtaja

         M. WATHELET

      (1)  Sopimuksen teksti julkaistaan yhdessä sen tekemistä koskevan päätöksen kanssa.


title: 2009/440/EY: Neuvoston päätös, tehty 25 päivänä toukokuuta 2009 , alueiden komitean neljän suomalaisen jäsenen ja kahden suomalaisen varajäsenen nimeämisestä

text:
               11.6.2009

               FI

               Euroopan unionin virallinen lehti

               L 148/16

      NEUVOSTON PÄÄTÖS,
   tehty 25 päivänä toukokuuta 2009,
   alueiden komitean neljän suomalaisen jäsenen ja kahden suomalaisen varajäsenen nimeämisestä
   (2009/440/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 263 artiklan,
   ottaa huomioon Suomen hallituksen ehdotuksen,
   sekä katsoo seuraavaa:

               (1)

               Neuvosto teki 24 päivänä tammikuuta 2006 päätöksen 2006/116/EY alueiden komitean jäsenten ja varajäsenten nimeämisestä 26 päivän tammikuuta 2006 ja 25 päivän tammikuuta 2010 väliseksi ajaksi (1).

               (2)

               Neljä alueiden komitean jäsenen paikkaa on vapautunut Auli HYVÄRISEN ja Elina LEHTO-HÄGGROTHIN erottua ja Risto ERVELÄN ja Risto KOIVISTON toimikauden päätyttyä. Kaksi alueiden komitean varajäsenen paikkaa on vapautunut Martina MALMBERGIN ja Heini UTUSEN erottua,

         ON PÄÄTTÄNYT SEURAAVAA:
   1 artikla
   Nimetään alueiden komiteaan jäljellä olevaksi toimikaudeksi eli 25 päivään tammikuuta 2010:

               a)

               jäseniksi:

                           —

                           Satu TIETARI, Säkylän kunnanvaltuuston jäsen,

                           —

                           Anne KARJALAINEN, Keravan kaupunginvaltuuston jäsen,

                           —

                           Risto ERVELÄ, Sauvon kunnanvaltuuston jäsen (nimeämisperusteen muutos),

                           —

                           Risto KOIVISTO, Pirkkalan kunnanjohtaja (nimeämisperusteen muutos),

               b)

               varajäseniksi:

                           —

                           Petri KALMI, Nurmijärven kunnanvaltuuston puheenjohtaja,

                           —

                           Mårten JOHANSSON, Raaseporin kaupunginjohtaja.

         2 artikla
   Tämä päätös tulee voimaan päivänä, jona se tehdään.

      Tehty Brysselissä, 25 päivänä toukokuuta 2009.

            Neuvoston puolesta

            Puheenjohtaja

         J. ŠEBESTA

      (1)  EUVL L 56, 25.2.2006, s. 75.


Avis juridique important

|

31982D0495

82/495/ETY: Neuvoston päätös, tehty 19 päivänä heinäkuuta 1982, Euroopan talousyhteisön ja Thaimaan kuningaskunnan välisen maniokin tuotantoa, kaupan pitämistä ja kauppaa koskevan yhteistyösopimuksen tekemisestä

Virallinen lehti nro L 219 , 28/07/1982 s. 0052 - 0052 Suomenk. erityispainos Alue 11 Nide 10 s. 0123  Espanjank. erityispainos: Luku 03 Nide 26 s. 0006  Ruotsink. erityispainos Alue 11 Nide 10 s. 0123  Portugalink. erityispainos: Luku 03 Nide 26 s. 0006

NEUVOSTON PÄÄTÖS,tehty 19 päivänä heinäkuuta 1982,Euroopan talousyhteisön ja Thaimaan kuningaskunnan välisen maniokin tuotantoa, kaupan pitämistä ja kauppaa koskevan yhteistyösopimuksen tekemisestä (82/495/ETY) EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 113 artiklan,ottaa huomioon komission ehdotuksen,sekä katsoo, ettämaniokin tuotannon, kaupan pitämisen ja kaupan alaa koskevan Euroopan talousyhteisön ja Thaimaan kuningaskunnan välisen yhteistyösopimuksen tekeminen on molempien osapuolten yhteisen edun mukaista,ON PÄÄTTÄNYT SEURAAVAA:1 artikla Hyväksytään yhteisön puolesta Euroopan talousyhteisön ja Thaimaan kuningaskunnan välinen maniokin tuotantoa, kaupan pitämistä ja kauppaa koskeva yhteistyösopimus.Sopimuksen teksti on tämän päätöksen liitteenä.2 artikla Neuvoston puheenjohtajalla on oikeus nimetä henkilö, jolla on valtuudet allekirjoittaa sopimus yhteisöä sitovasti.Tehty Brysselissä 19 päivänä heinäkuuta 1982.Neuvoston puolestaPuheenjohtajaK. OLESEN


title: Neuvoston päätös (EU) 2016/1966, annettu 20 päivänä syyskuuta 2016 ETA:n sekakomiteassa Euroopan unionin puolesta esitettävästä kannasta ETA-sopimuksen liitteen XIX (Kuluttajansuoja) muuttamiseen (vaihtoehtoinen riidanratkaisujärjestelmä)

text:
                  10.11.2016

                  FI

                  Euroopan unionin virallinen lehti

                  L 303/16

            NEUVOSTON PÄÄTÖS (EU) 2016/1966,
      annettu 20 päivänä syyskuuta 2016
      ETA:n sekakomiteassa Euroopan unionin puolesta esitettävästä kannasta ETA-sopimuksen liitteen XIX (Kuluttajansuoja) muuttamiseen (vaihtoehtoinen riidanratkaisujärjestelmä)
      EUROOPAN UNIONIN NEUVOSTO, joka
      ottaa huomioon Euroopan unionin toiminnasta tehdyn sopimuksen ja erityisesti sen 114 artiklan yhdessä sen 218 artiklan 9 kohdan kanssa,
      ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94 (1) ja erityisesti sen 1 artiklan 3 kohdan,
      ottaa huomioon Euroopan komission ehdotuksen,
      sekä katsoo seuraavaa:

                  (1)

                  Sopimus Euroopan talousalueesta, jäljempänä ’ETA-sopimus’, tuli voimaan 1 päivänä tammikuuta 1994.

                  (2)

                  ETA-sopimuksen 98 artiklan mukaan ETA:n sekakomitea voi päättää muuttaa muun muassa ETA-sopimuksen liitettä XIX (Kuluttajansuoja).

                  (3)

                  Euroopan parlamentin ja neuvoston asetus (EU) N:o 524/2013 (2) olisi otettava osaksi ETA-sopimusta.

                  (4)

                  Komission täytäntöönpanoasetus (EU) 2015/1051 (3) olisi otettava osaksi ETA-sopimusta.

                  (5)

                  Euroopan parlamentin ja neuvoston direktiivi 2013/11/EU (4) olisi otettava osaksi ETA-sopimusta.

                  (6)

                  ETA-sopimuksen liitettä XIX (Kuluttajansuoja) olisi sen vuoksi muutettava.

                  (7)

                  Unionin kannan ETA:n sekakomiteassa olisi näin ollen perustuttava tähän liitettyyn päätösluonnokseen,

            ON HYVÄKSYNYT TÄMÄN PÄÄTÖKSEN:
      1 artikla
      ETA:n sekakomiteassa unionin puolesta esitettävä kanta ETA-sopimuksen liitteen XIX (Kuluttajansuoja) ehdotettuun muuttamiseen perustuu tähän päätökseen liitettyyn ETA:n sekakomitean päätösluonnokseen.
      2 artikla
      Tämä päätös tulee voimaan päivänä, jona se hyväksytään.

         Tehty Brysselissä 20 päivänä syyskuuta 2016.

               Neuvoston puolesta

               Puheenjohtaja

            I. KORČOK

         (1)  EYVL L 305, 30.11.1994, s. 6.

         (2)  Euroopan parlamentin ja neuvoston asetus (EU) N:o 524/2013, annettu 21 päivänä toukokuuta 2013, kuluttajariitojen verkkovälitteisestä riidanratkaisusta sekä asetuksen (EY) N:o 2006/2004 ja direktiivin 2009/22/EY muuttamisesta (EUVL L 165, 18.6.2013, s. 1).

         (3)  Komission täytäntöönpanoasetus (EU) 2015/1051, annettu 1 päivänä heinäkuuta 2015, kuluttajariitojen verkkovälitteisestä riidanratkaisusta annetussa Euroopan parlamentin ja neuvoston asetuksessa (EU) N:o 524/2013 tarkoitetun verkkovälitteisen riidanratkaisufoorumin tehtävien suorittamista koskevista yksityiskohtaisista säännöistä, sähköistä valituslomaketta koskevista yksityiskohtaisista säännöistä ja yhteyspisteiden välistä yhteistyötä koskevista yksityiskohtaisista säännöistä (EUVL L 171, 2.7.2015, s. 1).

         (4)  Euroopan parlamentin ja neuvoston direktiivi 2013/11/EU, annettu 21 päivänä toukokuuta 2013, kuluttajariitojen vaihtoehtoisesta riidanratkaisusta sekä asetuksen (EY) N:o 2006/2004 ja direktiivin 2009/22/EY muuttamisesta (EUVL L 165, 18.6.2013, s. 63).

         LUONNOS
         ETA:n SEKAKOMITEAN PÄÄTÖS N:o …,
         annettu … päivänä … kuuta …,
         ETA-sopimuksen liitteen XIX (Kuluttajansuoja) muuttamisesta
         ETA:N SEKAKOMITEA, joka
         ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,
         sekä katsoo seuraavaa:

                     (1)

                     Kuluttajariitojen verkkovälitteisestä riidanratkaisusta sekä asetuksen (EY) N:o 2006/2004 ja direktiivin 2009/22/EY muuttamisesta 21 päivänä toukokuuta 2013 annettu Euroopan parlamentin ja neuvoston asetus (EU) N:o 524/2013 (1) olisi otettava osaksi ETA-sopimusta.

                     (2)

                     On tarpeen vahvistaa erityisiä siirtymäjärjestelyjä, joita sovelletaan, kunnes asetuksen (EU) N:o 524/2013 5 artiklassa tarkoitetun verkkovälitteisen riidanratkaisufoorumin käännöstoiminto on saatu kaikilta osin toteutettua islannin kielen osalta.

                     (3)

                     Kuluttajariitojen verkkovälitteisestä riidanratkaisusta annetussa Euroopan parlamentin ja neuvoston asetuksessa (EU) N:o 524/2013 tarkoitetun verkkovälitteisen riidanratkaisufoorumin tehtävien suorittamista koskevista yksityiskohtaisista säännöistä, sähköistä valituslomaketta koskevista yksityiskohtaisista säännöistä ja yhteyspisteiden välistä yhteistyötä koskevista yksityiskohtaisista säännöistä 1 päivänä heinäkuuta 2015 annettu komission täytäntöönpanoasetus (EU) 2015/1051 (2) olisi otettava osaksi ETA-sopimusta.

                     (4)

                     Kuluttajariitojen vaihtoehtoisesta riidanratkaisusta sekä asetuksen (EY) N:o 2006/2004 ja direktiivin 2009/22/EY muuttamisesta 21 päivänä toukokuuta 2013 annettu Euroopan parlamentin ja neuvoston direktiivi 2013/11/EU (3) olisi otettava osaksi ETA-sopimusta.

                     (5)

                     ETA-sopimuksen liitettä XIX olisi sen vuoksi muutettava,

               ON HYVÄKSYNYT TÄMÄN PÄÄTÖKSEN:
         1 artikla
         Muutetaan ETA-sopimuksen liite XIX seuraavasti:

                     1.

                     Lisätään 7d kohtaan (Euroopan parlamentin ja neuvoston direktiivi 2009/22/EY) seuraava:
                     ”, sellaisena kuin se on muutettuna seuraavilla:

                                 —

                                    32013 R 0524: Euroopan parlamentin ja neuvoston asetus (EU) N:o 524/2013, annettu 21 päivänä toukokuuta 2013 (EUVL L 165, 18.6.2013, s. 1),

                                 —

                                    32013 L 0011: Euroopan parlamentin ja neuvoston direktiivi 2013/11/EU, annettu 21 päivänä toukokuuta 2013 (EUVL L 165, 18.6.2013, s. 63).”.

                     2.

                     Lisätään 7f kohtaan (Euroopan parlamentin ja neuvoston asetus (EY) N:o 2006/2004) luetelmakohdat seuraavasti:

                                 ”—

                                    32013 R 0524: Euroopan parlamentin ja neuvoston asetus (EU) N:o 524/2013, annettu 21 päivänä toukokuuta 2013 (EUVL L 165, 18.6.2013, s. 1),

                                 —

                                    32013 L 0011: Euroopan parlamentin ja neuvoston direktiivi 2013/11/EU, annettu 21 päivänä toukokuuta 2013 (EUVL L 165, 18.6.2013, s. 63).”.

                     3.

                     Lisätään 7i kohdan (Euroopan parlamentin ja neuvoston direktiivi 2011/83/EU) jälkeen seuraava:

                                 ”7j.

                                    32013 R 0524: Euroopan parlamentin ja neuvoston asetus (EU) N:o 524/2013, annettu 21 päivänä toukokuuta 2013, kuluttajariitojen verkkovälitteisestä riidanratkaisusta sekä asetuksen (EY) N:o 2006/2004 ja direktiivin 2009/22/EY muuttamisesta (EUVL L 165, 18.6.2013, s. 1).
                                 Tätä sopimusta sovellettaessa asetuksen säännöksiä koskevat seuraavat mukautukset:

                                             a)

                                             Asetuksen 5 artiklassa tarkoitettu verkkovälitteinen riidanratkaisufoorumi on EFTA-valtioiden osalta käytettävissä 40 työpäivän kuluessa … päivänä …kuuta … annetun ETA:n sekakomitean päätöksen N:o…/… [tämä ETA:n sekakomitean päätös] voimaantulosta.

                                             b)

                                             Verkkovälitteinen riidanratkaisufoorumi on käytettävissä kaikilla ETA-sopimuksen 129 artiklan 1 kohdassa tarkoitetuilla kielillä.

                                             c)

                                             Poiketen siitä, mitä asetuksen 5 artiklan 4 kohdan e alakohdassa säädetään, verkkovälitteinen riidanratkaisufoorumi toimittaa aluksi käännöksiä islantiin ja islannista vain siltä osin kuin on kyse vaihtoehtoisen riidanratkaisuelimen toimittamasta, vaihtoehtoisessa riidanratkaisumenettelyssä syntyneestä ratkaisusta. Islannin on varmistettava, että verkkovälitteisen riidanratkaisufoorumin käyttäjät voivat saada kaikista muista tiedoista käännökset islannin kielelle ja islannin kielestä verkkovälitteisen riidanratkaisun yhteyspisteen kautta, jos nämä tiedot ovat tarpeen riidan ratkaisemiseksi ja ne vaihdetaan verkkovälitteisen riidanratkaisufoorumin kautta jollakin muulla kielellä. Näistä islannin kieltä koskevista järjestelyistä tiedotetaan verkkovälitteisen riidanratkaisufoorumin kotisivulla.
                                             Komissio ja Islanti pyrkivät parantamaan verkkovälitteisen riidanratkaisufoorumin käännöstoimintoja islannin kielen osalta, jotta kaikki islannin kieltä koskevat toiminnot saataisiin laadultaan vertailukelpoisiksi muiden kielten toimintojen kanssa, ja tiedottavat ETA:n sekakomitealle säännöllisesti edistymisestään tässä asiassa. Kun islannin kieltä koskevien käännöstoimintojen laatu vastaa muiden kielten käännöstoimintojen laatua, ETA:n sekakomitea tekee ilman aiheetonta viivytystä päätöksen tässä kohdassa vahvistettujen siirtymäjärjestelyjen soveltamisen lopettamisesta.

                                 7ja.

                                    32015 R 1051: Komission täytäntöönpanoasetus (EU) 2015/1051, annettu 1 päivänä heinäkuuta 2015, kuluttajariitojen verkkovälitteisestä riidanratkaisusta annetussa Euroopan parlamentin ja neuvoston asetuksessa (EU) N:o 524/2013 tarkoitetun verkkovälitteisen riidanratkaisufoorumin tehtävien suorittamista koskevista yksityiskohtaisista säännöistä, sähköistä valituslomaketta koskevista yksityiskohtaisista säännöistä ja yhteyspisteiden välistä yhteistyötä koskevista yksityiskohtaisista säännöistä (EUVL L 171, 2.7.2015, s. 1).

                                 7k.

                                    32013 L 0011: Euroopan parlamentin ja neuvoston direktiivi 2013/11/EU, annettu 21 päivänä toukokuuta 2013, kuluttajariitojen vaihtoehtoisesta riidanratkaisusta sekä asetuksen (EY) N:o 2006/2004 ja direktiivin 2009/22/EY muuttamisesta (EUVL L 165, 18.6.2013, s. 63).
                                 Tätä sopimusta sovellettaessa direktiivin säännöksiä koskevat seuraavat mukautukset:

                                             a)

                                             Viittauksia muihin direktiivissä mainittuihin säädöksiin pidetään aiheellisina siltä osin ja siinä muodossa kuin kyseiset säädökset on otettu osaksi sopimusta.

                                             b)

                                             Korvataan 11 artiklan 2 kohta EFTA-valtioiden osalta seuraavasti:
                                             ”2.   Tätä artiklaa sovellettaessa ”asuinpaikka” määräytyy seuraavasti:

                                                         a)

                                                         yhtiön tai muun yhteisön tai yhteenliittymän asuinpaikalla tarkoitetaan sen keskushallinnon sijaintipaikkaa;
                                                         liiketoimintaa harjoittavan luonnollisen henkilön asuinpaikalla tarkoitetaan hänen päätoimipaikkaansa;

                                                         b)

                                                         jos sopimus on tehty jonkin sivuliikkeen, edustajan tai muun toimipaikan toiminnan yhteydessä tai jos sopimuksen täyttäminen kuuluu sopimuksen mukaan tällaiselle sivuliikkeelle, edustajalle tai muulle toimipaikalle, asuinpaikkana pidetään sivuliikkeen, edustajan tai muun toimipaikan sijaintipaikkaa;

                                                         c)

                                                         asuinpaikan määrittämisen kannalta merkityksellinen ajankohta on sopimuksen tekohetki.”

                                             c)

                                             Lisätään 18 artiklan 2 kohtaan seuraava:
                                             ”Komissio sisällyttää tähän luetteloon myös EFTA-valtioiden nimeämät toimivaltaiset viranomaiset ja keskitetyt yhteyspisteet.”

                                             d)

                                             Lisätään 20 artiklan 4 kohtaan sanojen ”kun sille ilmoitetaan muutoksista.” jälkeen seuraava:
                                             ”Komissio sisällyttää tähän luetteloon myös EFTA-valtioiden alueelle sijoittautuneet vaihtoehtoiset riidanratkaisuelimet, jotka on merkitty 2 kohdan mukaisesti luetteloon.””.

               2 artikla
         Asetuksen (EU) N:o 524/2013, täytäntöönpanoasetuksen (EU) 2015/1051 ja direktiivin 2013/11/EU islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
         3 artikla
         Tämä päätös tulee voimaan […], jos kaikki ETA-sopimuksen 103 artiklan 1 kohdan mukaiset ilmoitukset on tehty (*).
         4 artikla
         Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

            Tehty Brysselissä

                  ETA:n sekakomitean puolesta

                  Puheenjohtaja

                  ETA:n sekakomitean sihteerit

            (1)  EUVL L 165, 18.6.2013, s. 1.

            (2)  EUVL L 171, 2.7.2015, s. 1.

            (3)  EUVL L 165, 18.6.2013, s. 63.

            (*)  [Valtiosäännön asettamista vaatimuksista ei ole ilmoitettu.] [Valtiosäännön asettamista vaatimuksista on ilmoitettu.]


title: 2004/724/EY: Euroopan parlamentin päätös, tehty 21 päivänä huhtikuuta 2004, vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2002 (Pääluokka IV — Tuomioistuin)

text:
               21.4.2004

               FI

               Euroopan unionin virallinen lehti

               L 330/140

         EUROOPAN PARLAMENTIN PÄÄTÖS,
   tehty 21 päivänä huhtikuuta 2004,
   vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2002 (Pääluokka IV — Tuomioistuin)
   (2004/724/EY)
   EUROOPAN PARLAMENTTI, joka
   ottaa huomioon varainhoitovuoden 2002 konsolidoidun tulostilin ja taseen (I5-0034/2003 — C5-0088/2004),
   ottaa huomioon tilintarkastustuomioistuimen vuosikertomuksen varainhoitovuodelta 2002 ja toimielinten vastaukset (C5-0583/2003) (1),
   ottaa huomioon tarkastuslausuman tilien luotettavuudesta ja tilien perustana olevien toimien laillisuudesta ja asianmukaisuudesta, jonka tilintarkastustuomioistuin on antanut EY:n perustamissopimuksen 248 artiklan mukaisesti (C5-0583/2003),
   ottaa huomioon neuvoston 9. maaliskuuta 2004 antaman suosituksen (C5-0145/2004),
   ottaa huomioon EY:n perustamissopimuksen 272 artiklan 10 kohdan ja 275 artiklan,
   ottaa huomioon 21. joulukuuta 1977 annetun varainhoitoasetuksen (2) 22 artiklan 2 ja 3 kohdan ja 25. kesäkuuta 2002 annetun varainhoitoasetuksen (3) 50 artiklan,
   ottaa huomioon työjärjestyksen 93 a artiklan ja liitteen V,
   ottaa huomioon talousarvion valvontavaliokunnan mietinnön (A5-0228/2004),

               1.

               myöntää tuomioistuimen kirjaajalle vastuuvapauden Euroopan unionin yleisen talousarvion toteuttamisesta varainhoitovuonna 2002;

               2.

               sisällyttää huomautuksensa oheiseen päätöslauselmaan;

               3.

               kehottaa puhemiestä välittämään tämän päätöksen ja siihen liittyvän päätöslauselman neuvostolle, komissiolle, tuomioistuimelle, tilintarkastustuomioistuimelle, Euroopan talous- ja sosiaalikomitealle, alueiden komitealle ja oikeusasiamiehelle sekä julkaisemaan ne Euroopan unionin virallisessa lehdessä (L-sarja).

            Pääsihteeri

         Julian PRIESTLEY

            Puhemies

         Pat COX

      (1)  EUVL C 286, 28.11.2003, s. 1.

      (2)  EYVL L 356, 31.12.1977, s. 1.

      (3)  EYVL L 248, 16.9.2002, s. 1.
    ---documentbreak---

               21.4.2004

               FI

               Euroopan unionin virallinen lehti

               L 330/141

         EUROOPAN PARLAMENTIN PÄÄTÖSLAUSELMA,
   joka sisältää huomautukset päätökseen vastuuvapaudesta Euroopan unionin yleisen talousarvion toteuttamisesta varainhoitovuonna 2002 (Pääluokka IV — Tuomioistuin)
   EUROOPAN PARLAMENTTI, joka
   ottaa huomioon varainhoitovuoden 2002 konsolidoidun tulostilin ja taseen (I5-0034/2003 — C5-0088/2004),
   ottaa huomioon tilintarkastustuomioistuimen vuosikertomuksen varainhoitovuodelta 2002 ja toimielinten vastaukset (C5-0583/2003) (1),
   ottaa huomioon tarkastuslausuman tilien luotettavuudesta ja tilien perustana olevien toimien laillisuudesta ja asianmukaisuudesta, jonka tilintarkastustuomioistuin on antanut EY:n perustamissopimuksen 248 artiklan mukaisesti (C5-0583/2003),
   ottaa huomioon neuvoston 9. maaliskuuta 2004 antaman suosituksen (C5-0145/2004),
   ottaa huomioon EY:n perustamissopimuksen 272 artiklan 10 kohdan ja 275 artiklan,
   ottaa huomioon 21. joulukuuta 1977 annetun varainhoitoasetuksen (2) 22 artiklan 2 ja 3 kohdan ja 25. kesäkuuta 2002 annetun varainhoitoasetuksen (3) 50 artiklan,
   ottaa huomioon työjärjestyksen 93 a artiklan ja liitteen V,
   ottaa huomioon talousarvion valvontavaliokunnan mietinnön (A5-0228/2004),

               1.

               panee merkille tuomioistuimen 17. joulukuuta 2003 antamat vastaukset talousarvion valvontavaliokunnan 26. marraskuuta 2003 lähettämään kyselyyn;

               2.

               ottaa huomioon, että tuomioistuin antaa ensi vuodesta lähtien Euroopan parlamentille varainhoitoasetuksen 86 artiklan 4 artiklan mukaisen yhteenvetokertomuksen, jossa tiedotetaan tehtyjen tarkastusten määrästä ja tyypistä, annetuista suosituksista ja näiden suositusten johdosta toteutetuista jatkotoimista;

               3.

               pitää tuomioistuimen tilintarkastustuomioistuimen erityiskertomuksen nro 5/2000 (4) perusteella toteuttamia toimia asianmukaisina; panee merkille KPMG-yrityksen tarkastuskertomuksen (5); panee lisäksi merkille 21. lokakuuta 2003 annetun kiinteistöhankkeita, huoltoa ja infrastruktuuria käsittelevän kertomuksen, jonka tuomioistuin on toimittanut Euroopan parlamentille;

               4.

               ottaa huomioon kirjaajan talousarvion valvontavaliokunnan puheenjohtajalle lähettämän, 18. helmikuuta 2004 päivätyn kirjeen, jossa ilmoitetaan useista toimista, joilla pyritään sekä torjumaan viime vuosina ilmennyttä tapausten keskimääräisen käsittelyn venymistä että ottamaan huomioon laajentuminen; kehottaa kirjaajaa esittämään Euroopan parlamentille ajoissa yksityiskohtaisen edistymisselonteon vuoden 2003 vastuuvapauden myöntämismenettelyä varten;

         Virka-ajoneuvojen käyttö virkatehtävien ulkopuolella

               5.

               toteaa, että tuomioistuimen tai sen presidentin hyväksymien virkamatkojen lisäksi tuomioistuin vastaa jäsentensä virka-ajoneuvojen käytön kustannuksista 30 000 kilometriin saakka vuodessa (ensimmäisen asteen tuomioistuimen jäsenten kilometrirajoitus on 25 000 kilometriä ja ensimmäisen asteen tuomioistuimen presidentin 30 000 kilometriä vuodessa);

               6.

               toteaa, että tämä tuo tuomioistuimen jäsenille rahallista etua, vaikka heidän palkkauksestaan vastaava EU:n ministerineuvosto ei ole tehnyt tällaista päätöstä;

               7.

               kehottaa tuomioistuinta muuttamaan sääntöjään 1. heinäkuuta 2004 mennessä siten, että sen jäsenten on vastattava itse kaikista kustannuksista, jotka aiheutuvat virka-ajoneuvojen käytöstä virkatehtävien ulkopuolella;

         Korjauskerrointen avulla maksettavat palkanlisät

               8.

               panee merkille, että tuomioistuimen jäsenillä on sisäisten hallinnollisten määräysten perusteella mahdollisuus hyötyä palkanlisistä siten, että he maksattavat osan palkastaan muualle kuin toimipaikallaan Luxemburgissa oleville tileille eli siirtävät sen muihin EU-valtioihin ja soveltavat niin kutsuttuja korjauskertoimia;

               9.

               muistuttaa, että edellä mainittu päätös on tuomioistuimen itseään koskevassa asiassa tekemä hallinnollinen päätös eikä sitä voida missään tapauksessa katsoa osaksi sen oikeuskäytäntöä;

               10.

               muistuttaa lisäksi, että kyseinen tuomioistuimen hallintokomitean päätös tehtiin 25. syyskuuta 2002, jonka jälkeen parlamentti ja neuvosto kuitenkin neuvoston ehdotuksesta poistivat tuomioistuimen varainhoitovuoden 2003 alustavasta talousarvioesityksestä (budjettikohta A-1090) huomautuksen, joka mahdollisti korjauskerrointen soveltamisen myös tuomioistuimen jäseniin ”henkilöstösääntöjen määräysten mukaisesti”;

               11.

               toteaa, että budjettivallan käyttäjä oli näin ollen selkeästi ja yksiselitteisesti ilmaissut vaativansa tämän käytännön lopettamista, jota ei voida 1. tammikuuta 2003 lähtien perustella enää toimielinten jäsenten palkkausta koskevissa asetuksissa säädetyillä säännöillä eikä talousarvioon sisältyvillä asiaa koskevilla huomautuksilla;

               12.

               muistuttaa, etteivät komission jäsenet sovella enää korjauskertoimia ja kehottaa tuomioistuimen jäseniä toimimaan samoin;

               13.

               tiedustelee tässä yhteydessä, miten tuomioistuin on edistynyt korjauskerrointen soveltamista koskevan erityisen oikeusperustan luomisessa, kuten Euroopan parlamentti on vaatinut (6);

               14.

               pitää myönteisenä, että tuomioistuin noudattaa samaa lähestymistapaa väärinkäytösten paljastamiseen (”whistle-blowers”) kuin komissio; katsoo tämän olevan tehokas ainoastaan siinä tapauksessa, että henkilöstö on tietoinen siitä; kannustaa tuomioistuinta varmistamaan, että asiaa koskevat tiedot ovat vapaasti henkilöstön saatavilla;

               15.

               kehottaa budjettivaliokuntaa siirtämään osan tuomioistuimen vuoden 2005 hallintomäärärahoista varaukseen, jos tässä päätöslauselmassa esitettyihin, virka-ajoneuvojen yksityiskäyttöä ja korjauskertoimien soveltamista koskeviin huolenaiheisiin ei löydetä tyydyttävää ratkaisua.

      (1)  EUVL C 286, 28.11.2003, s. 1.

      (2)  EYVL L 356, 31.12.1977, s. 1.

      (3)  EYVL L 248, 16.9.2002, s. 1.

      (4)  EYVL C 109, 14.4.2000, s. 1.

      (5)  Talousarvion valvontavaliokunnan puheenjohtajalle lähetetty, 6. kesäkuuta 2003 päivätty kirje.

      (6)  Päätöslauselma 8. huhtikuuta 2003, 6 kohta (EUVL L 148, 16.6.2003, s. 46).


title: Neuvoston päätös 2005/511/YOS, tehty 12 päivänä heinäkuuta 2005, euron suojelemisesta väärentämiseltä nimeämällä Europol euron väärentämisen torjunnan keskustoimistoksi

text:
               16.7.2005

               FI

               Euroopan unionin virallinen lehti

               L 185/35

      NEUVOSTON PÄÄTÖS 2005/511/YOS,
   tehty 12 päivänä heinäkuuta 2005,
   euron suojelemisesta väärentämiseltä nimeämällä Europol euron väärentämisen torjunnan keskustoimistoksi
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 30 artiklan 1 kohdan b alakohdan ja 34 artiklan 2 kohdan c alakohdan,
   ottaa huomioon Saksan liittotasavallan, Espanjan kuningaskunnan, Ranskan tasavallan, Italian tasavallan ja Ison-Britannian ja Pohjois-Irlannin yhdistyneen kuningaskunnan aloitteen (1),
   ottaa huomioon Euroopan parlamentin lausunnon (2),
   sekä katsoo seuraavaa:

               (1)

               Eurosta on 12 jäsenvaltion laillisena valuuttana tullut yhä maailmanlaajuisempi valuutta ja siksi myös Euroopan unionissa ja kolmansissa maissa sijaitsevien kansainvälisten rahanväärennösorganisaatioiden ensisijainen kohde.

               (2)

               Euroväärennösten lukumäärän kasvu, joka vaarantaisi eurosetelien ja -metallirahojen vapaan liikkuvuuden, on estettävä.

               (3)

               Yhteistyötä sekä jäsenvaltioiden välillä että jäsenvaltioiden ja Europolin välillä on tiivistettävä euroa turvaavan järjestelmän vahvistamiseksi Euroopan unionin alueen ulkopuolella.

               (4)

               Genevessä 20 päivänä huhtikuuta 1929 tehtyä kansainvälistä yleissopimusta väärän rahan valmistamisen lopettamiseksi (jäljempänä ’Geneven yleissopimus’) olisi sovellettava tehokkaammin Euroopan yhdentymisolosuhteiden mukaisesti.

               (5)

               Kolmannet maat tarvitsevat keskusyhteyspisteen euroväärennöksiä koskevia tietoja varten, ja kaikki euroväärennöksiä koskevat tiedot olisi toimitettava Europoliin niiden analysoimiseksi.

               (6)

               Ottaen huomioon rahanväärennyksen estämiseksi annettavan suojan vahvistamisesta rikosoikeudellisten ja muiden seuraamusten avulla euron käyttöönoton yhteydessä 29 päivänä toukokuuta 2000 tehty neuvoston puitepäätös 2000/383/YOS (3) neuvosto katsoo olevan aiheellista, että kaikista jäsenvaltioista tulee Geneven yleissopimuksen sopimuspuolia ja että kaikki jäsenvaltiot perustavat Geneven yleissopimuksen 12 artiklassa tarkoitettuja keskustoimistoja.

               (7)

               Neuvosto katsoo aiheelliseksi nimetä Europol Geneven yleissopimuksen 12 artiklassa tarkoitetuksi euron väärentämisen torjunnan keskustoimistoksi,

         ON PÄÄTTÄNYT SEURAAVAA:
   1 artikla
   1.   Niiden jäsenvaltioiden osalta, jotka ovat Geneven yleissopimuksen sopimuspuolia, Europol toimii liitteenä olevan ilmoituksen, jäljempänä ’ilmoitus’, mukaisesti Geneven yleissopimuksen 12 artiklan ensimmäisessä virkkeessä tarkoitettuna euron väärentämisen torjunnan keskustoimistona. Muun rahanväärennöksen ja sellaisten keskustoimistotehtävien osalta, jotka eivät liitteenä olevan ilmoituksen mukaisesti kuulu Europolille, kansalliset keskustoimistot säilyttävät nykyisen toimivaltansa.
   2.   Geneven yleissopimuksen sopimuspuolina olevien jäsenvaltioiden hallitusten on annettava ilmoitus ja pyydettävä Saksan liittotasavallan edustajaa toimittamaan ilmoitukset Yhdistyneiden Kansakuntien pääsihteerille.
   2 artikla
   Tätä päätöstä noudatetaan päivästä, jona se julkaistaan Euroopan unionin virallisessa lehdessä.

      Tehty Brysselissä 12 päivänä heinäkuuta 2005.

            Neuvoston puolesta

            Puheenjohtaja

         G. BROWN

      (1)  EUVL C 317, 22.12.2004, s. 10.

      (2)  Lausunto annettu 12. huhtikuuta 2005 (ei vielä julkaistu virallisessa lehdessä).

      (3)  EYVL L 140, 14.6.2000, s. 1. Puitepäätös sellaisena kuin se on muutettuna puitepäätöksellä 2001/888/YOS (EYVL L 329, 14.12.2001, s. 3).

      LIITE
      … ilmoitus Europolin nimeämisestä euron väärentämisen torjunnan keskustoimistoksi
      Euroopan unionin jäsenvaltioihin kuuluva … on antanut Euroopan poliisivirastolle (jäljempänä ’Europol’) euron väärentämisen torjuntaa koskevan toimeksiannon.
      Vuoden 1929 Geneven yleissopimuksen toiminnan tehostamiseksi … täyttää tulevaisuudessa velvoitteensa seuraavasti:

                  1.

                  Europol suorittaa Euroopan poliisiviraston perustamisesta 26 päivänä heinäkuuta 1995 annetun neuvoston säädöksen (Europol-yleissopimuksen) (1) mukaisen tavoitteensa puitteissa euron väärentämisen osalta seuraavat vuoden 1929 Geneven yleissopimuksen 12–15 artiklassa tarkoitetut keskustoimiston tehtävät.

                  1.1

                  Europoliin keskitetään ja se käsittelee Europol-yleissopimuksen mukaisesti kaikki tiedot, jotka saattavat helpottaa euron väärentämisen tutkintaa, ehkäisemistä ja torjuntaa, ja Europol toimittaa kyseiset tiedot viipymättä jäsenvaltioiden keskustoimistoille.

                  1.2

                  Europol-yleissopimuksen ja erityisesti sen 18 artiklan ja säännöistä, jotka koskevat Europolin toimesta tapahtuvaa henkilötietojen välittämistä kolmansille valtioille ja kolmansille elimille, 12 päivänä maaliskuuta 1999 annetun neuvoston säädöksen (2) mukaisesti Europol on suoraan yhteydessä kolmansien maiden keskustoimistoihin tämän ilmoituksen 1.3, 1.4 ja 1.5 kohdassa mainittujen tehtävien suorittamiseksi.

                  1.3

                  Europol toimittaa aiheellisiksi katsomissaan tapauksissa kolmansien maiden keskustoimistoille näytekappaleet aidoista euroista.

                  1.4

                  Europol ilmoittaa kolmansien maiden keskustoimistoille säännöllisesti tarvittavat yksityiskohtaiset tiedot liikkeeseen lasketuista uusista rahoista ja liikkeestä poistetuista rahoista.

                  1.5

                  Lukuun ottamatta puhtaasti paikallisia tapauksia Europol ilmoittaa aiheellisiksi katsomissaan tapauksissa kolmansien maiden keskustoimistoille seuraavat asiat:

                              —

                              paljastuneet väärät tai väärennetyt eurorahat. Väärennöstä koskevaan ilmoitukseen on liitettävä yksinomaan sen laitoksen antama tekninen kuvaus väärennöksestä, jonka seteleitä on väärennetty. Valokuvajäljennös tai, jos mahdollista, näytekappale väärennetystä setelistä olisi toimitettava. Kiireellisissä tapauksissa asianosaisille keskustoimistoille voidaan luottamuksellisesti lähettää poliisiviranomaisten laatima ilmoitus ja lyhyt kuvaus, sanotun kuitenkaan rajoittamatta edellä mainitun ilmoituksen ja teknisen kuvauksen toimittamista,

                              —

                              yksityiskohtaiset tiedot paljastuneista väärennöksistä ja siitä, onko kaikki liikkeeseen lasketut väärennökset saatu takavarikoitua.

                  1.6

                  Jäsenvaltioiden keskustoimistona toimiva Europol osallistuu Geneven yleissopimuksen 15 artiklan mukaisesti euron väärentämistä käsitteleviin konferensseihin.

                  1.7

                  Jos Europol ei pysty hoitamaan 1.1–1.6 kohdassa määritettyjä tehtäviä Europol-yleissopimuksen mukaisesti, toimivalta säilyy jäsenvaltioiden kansallisilla keskustoimistoilla.

                  2.

                  Kaiken muun rahanväärennöksen ja sellaisten keskustoimiston tehtävien osalta, joita ei ole annettu Europolille 1 kohdan mukaisesti, kansallisten keskustoimistojen nykyinen toimivalta säilyy voimassa.

            Edustajan nimi, … päivänä … kuuta …

         (1)  EYVL C 316, 27.11.1995, s. 1.

         (2)  EYVL C 88, 30.3.1999, s. 1. Neuvoston säädös sellaisena kuin se on muutettuna 28 päivänä helmikuuta 2002 annetulla neuvoston säädöksellä (EYVL C 76, 27.3.2002, s. 1).


title: 2012/523/EU: Neuvoston päätös, annettu 24 päivänä syyskuuta 2012 , Fidžin tasavallan kanssa AKT–EY-kumppanuussopimuksen 96 artiklan ja kehitysyhteistyön rahoitusvälineen 37 artiklan nojalla käytyjen neuvottelujen päättämisestä tehdyn päätöksen 2007/641/EY muuttamisesta ja soveltamisjakson jatkamisesta

text:
               28.9.2012

               FI

               Euroopan unionin virallinen lehti

               L 263/2

         NEUVOSTON PÄÄTÖS,
   annettu 24 päivänä syyskuuta 2012,
   Fidžin tasavallan kanssa AKT–EY-kumppanuussopimuksen 96 artiklan ja kehitysyhteistyön rahoitusvälineen 37 artiklan nojalla käytyjen neuvottelujen päättämisestä tehdyn päätöksen 2007/641/EY muuttamisesta ja soveltamisjakson jatkamisesta
   (2012/523/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 217 artiklan,
   ottaa huomioon Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välisen Cotonoussa 23 päivänä kesäkuuta 2000 allekirjoitetun kumppanuussopimuksen (1), sellaisena kuin se on viimeksi muutettuna Ouagadougoussa 22 päivänä kesäkuuta 2010 (2), jäljempänä ’AKT–EU-kumppanuussopimus’, ja erityisesti sen 96 artiklan,
   ottaa huomioon neuvostossa kokoontuneiden jäsenvaltioiden hallitusten edustajien sisäisen sopimuksen AKT–EU-kumppanuussopimuksen täytäntöönpanemiseksi toteutettavista toimenpiteistä ja noudatettavista menettelyistä (3) ja erityisesti sen 3 artiklan,
   ottaa huomioon kehitysyhteistyön rahoitusvälineen perustamisesta 18 päivänä joulukuuta 2006 annetun Euroopan parlamentin ja neuvoston asetuksen (EY) N:o 1905/2006 (4), jäljempänä ’kehitysyhteistyön rahoitusväline’, ja erityisesti sen 37 artiklan,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Neuvoston päätös 2007/641/EY (5) tehtiin aiheellisten toimenpiteiden täytäntöönpanemiseksi sen jälkeen, kun AKT–EU-kumppanuussopimuksen 9 artiklassa tarkoitettuja olennaisia osia ja kehitysyhteistyön rahoitusvälineen 3 artiklassa tarkoitettuja arvoja oli rikottu.

               (2)

               Näitä toimenpiteitä on jatkettu neuvoston päätöksillä 2009/735/EY (6), 2010/208/EU (7), 2010/589/EU (8), 2011/219/EU (9) ja 2011/637/EU (10), koska Fidžin tasavalta ei ole tähän mennessä pannut täytäntöön AKT–EU-kumppanuussopimuksen olennaisia osia ja kehitysyhteistyön rahoitusvälinettä koskevia keskeisiä sitoumuksiaan, jotka se antoi huhtikuussa 2007 käydyissä neuvotteluissa, minkä lisäksi viimeaikainen kehitys on eräiden sitoumusten osalta ollut selvästi taantuva.

               (3)

               Koska Fidžillä kuitenkin voidaan vuoden 2012 alusta havaita myönteistä kehitystä kohti demokratian palauttamista, mikä olisi tunnustettava, olisi harkittava mahdollista uudelleensitoutumista tulevaan kehitysyhteistyön ohjelmointiin.

               (4)

               Päätöksen 2007/641/EY voimassaolo päättyy 30 päivänä syyskuuta 2012. On asianmukaista jatkaa sen voimassaoloa ja saattaa asianmukaiset toimenpiteet sen mukaisesti ajan tasalle,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2007/641/EY seuraavasti:

               1)

               Korvataan 3 artiklan toinen kohta seuraavasti:
               ”Päätöksen voimassaolo päättyy 30 päivänä syyskuuta 2013. Sitä tarkastellaan säännöllisesti uudelleen vähintään kuuden kuukauden välein.”

               2)

               Korvataan liite tämän päätöksen liitteellä.

         2 artikla
   Tämän päätöksen liitteenä oleva kirje osoitetaan Fidžin tasavallalle.
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 24 päivänä syyskuuta 2012.

            Neuvoston puolesta

            Puheenjohtaja

         A. D. MAVROYIANNIS

      (1)  EYVL L 317, 15.12.2000, s. 3.

      (2)  EUVL L 287, 4.11.2010, s. 3.

      (3)  EYVL L 317, 15.12.2000, s. 376.

      (4)  EUVL L 378, 27.12.2006, s. 41.

      (5)  EUVL L 260, 5.10.2007, s. 15.

      (6)  EUVL L 262, 6.10.2009, s. 43.

      (7)  EUVL L 89, 9.4.2010, s. 7.

      (8)  EUVL L 260, 2.10.2010, s. 10.

      (9)  EUVL L 93, 7.4.2011, s. 2.

      (10)  EUVL L 252, 28.9.2011, s. 1.

      LIITE
      Hänen Ylhäisyytensä Ratu Epeli NAILATIKAU
      Fidžin tasavallan presidentti
      Suva
      Fidžin tasavalta
      Arvoisa presidentti
      Euroopan unioni (EU) pitää AKT–EU-kumppanuussopimuksen 9 artiklaa ja kehitysyhteistyön rahoitusvälineen 3 artiklaa hyvin tärkeinä. AKT–EU-kumppanuus perustuu ihmisoikeuksien, demokratian periaatteiden ja oikeusvaltioperiaatteen kunnioittamiseen. Ne ovat AKT–EU-kumppanuussopimuksen olennaiset osat ja suhteidemme perusta.
      EU:n neuvosto tuomitsi 11. joulukuuta 2006 Fidžin tasavallan sotilasvallankaappauksen.
      Koska Fidžillä 5 päivänä joulukuuta 2006 tapahtunut sotilasvallankaappaus rikkoo AKT–EU-kumppanuussopimuksen 9 artiklassa mainittuja olennaisia osia, EU kutsui AKT–EU-kumppanuussopimuksen 96 artiklan nojalla Fidžin neuvotteluihin sopimuksessa määrätyin tavoin, jotta tilannetta voitaisiin tutkia perusteellisesti ja toteuttaa tarvittaessa toimenpiteitä sen korjaamiseksi.
      Neuvottelujen virallinen osuus alkoi Brysselissä 18. huhtikuuta 2007. EU piti myönteisenä, että väliaikaishallitus vahvisti tuolloin joukon jäljempänä lueteltuja ihmisoikeuksien, perusvapauksien, demokratian periaatteiden ja oikeusvaltioperiaatteen kunnioittamiseen liittyviä sitoumuksia ja ehdotti myönteisiä toimia niiden täytäntöönpanemiseksi.
      Sittemmin ja varsinkin huhtikuussa 2009 maan kehityksessä on valitettavasti ollut joukko takaiskuja, mikä tarkoittaa, että Fidži rikkoo useita antamiaan sitoumuksia. Tämä koskee etenkin perustuslain kumoamista, hyvin huomattavaa viivettä parlamenttivaalien järjestämisessä ja ihmisoikeusrikkomuksia. Vaikka sitoumusten täytäntöönpano on viivästynyt huomattavasti, suurin osa niistä on edelleen erittäin merkityksellisiä Fidžin nykytilanteessa, ja ne on siksi liitetty tähän kirjeeseen. Koska Fidži on yksipuolisesti päättänyt rikkoa eräitä keskeisiä sitoumuksia, se on menettänyt kehitysyhteistyön määrärahoja.
      Vaikka eräitä ihmisoikeuksia ja perusvapauksia koskevat rajoitukset ovat edelleen voimassa, vuoden 2012 alussa on toteutettu joitakin myönteisiä toimia, muun muassa poikkeustilamääräykset kumottiin 7. tammikuuta 2012 ja 9. maaliskuuta 2012 ilmoitettiin poliittisesta prosessista, joka johtaa uuden perustuslain laatimiseen maaliskuuhun 2013 mennessä ja uusiin parlamenttivaaleihin, jotka on määrä järjestää syyskuuhun 2014 mennessä perustuslaillisen demokratian palauttamiseksi.
      EU antaa tunnustusta näille pyrkimyksille ja ilmaisee AKT–EU-kumppanuussopimuksen perustana olevan kumppanuuden hengessä olevansa valmis aloittamaan uuden virallisen vuoropuhelun näistä pyrkimyksistä. Tällaista virallista vuoropuhelua voitaisiin ajatella käytäväksi AKT–EU-kumppanuussopimuksen 96 artiklaan liittyvän tarkastuskäynnin yhteydessä sen jälkeen, kun on järjestetty kattava, uskottava ja avoin perustuslakia koskeva kuulemisprosessi, jota odotetaan maaliskuuksi 2013.
      Tämän mukaisesti EU on päättänyt jatkaa Fidžiin soveltamiensa aiheellisten toimenpiteiden voimassaoloa ja muuttaa niitä ensimmäisenä vastauksena Fidžin toteuttamiin toimiin, minkä ansiosta voidaan aloittaa keskustelut yhdennentoista Euroopan kehitysrahaston (EKR) ohjelmasuunnittelusta ja aikanaan ilmoittaa Fidzin ohjeellisesta määrärahasta. Tämän jälkeen yhdennentoista EKR:n ohjelma-asiakirjat on tarkoitus viimeistellä, allekirjoittaa ja panna täytäntöön demokraattisesti valitun hallituksen kanssa. Näin ollen on erityisen tärkeää, että väliaikaishallitus sitoutuu kattavaan, uskottavaan ja avoimeen perustuslakia koskevaan kuulemisprosessiin ja kansallisen tason poliittiseen vuoropuheluun, kunnioittaa erityisesti ihmisoikeuksia koskevia sitoumuksiaan ja oikeusvaltionperiaatetta sekä poistaa jäljellä olevat rajoitukset. Vaikka EU:n kanta perustuu AKT–EU-kumppanuussopimuksen olennaisiin osiin ja perusperiaatteisiin etenkin vuoropuhelun käymisen ja keskinäisten velvoitteiden noudattamisen keskeisen merkityksen osalta, EU korostaa, ettei sillä ole ennakkonäkemystä vuoropuhelun tuloksesta.
      Jos suunniteltu tarkastelu ja virallinen vuoropuhelu johtavat myönteiseen tulokseen, EU on sitoutunut tarkastelemaan kyseisiä aiheellisia toimenpiteitä uudelleen myönteisessä hengessä. Jos taas Fidžin tilanne ei parane, EU:n sille myöntämiä kehitysyhteistyömäärärahoja leikataan lisää. EU perustaa tulevat päätöksensä yhdennentoista EKR:n maaohjelmasta Fidžin osalta erityisesti arvioon, jonka se tekee perustuslaillisen järjestyksen palauttamisessa tapahtuneesta edistyksestä.
      Siihen asti kun virallinen vuoropuhelu on käyty, EU kehottaa Fidžiä jatkamaan ja tehostamaan poliittista vuoropuhelua.
      Aiheelliset toimenpiteet ovat seuraavat:

                  —

                  humanitaarista apua sekä kansalaisyhteiskunnalle ja heikossa asemassa oleville väestöryhmille tarkoitettua suoraa tukea voidaan jatkaa;

                  —

                  käynnissä olevia, erityisesti kahdeksannesta ja yhdeksännestä EKR:sta rahoitettavia yhteistyötoimia on voitu jatkaa;

                  —

                  demokratiaan paluuta helpottavia ja hallintotapaa parantavia yhteistyötoimia voidaan jatkaa, paitsi jos olosuhteet ovat hyvin poikkeukselliset;

                  —

                  sokerialan uudistusta koskevat vuoden 2006 liitännäistoimenpiteet on voitu toteuttaa. Fidži allekirjoitti rahoitussopimuksen teknisellä tasolla 19. kesäkuuta 2007. Huomattakoon, että rahoitussopimukseen sisältyy lykkäysehto;

                  —

                  vuoden 2007 sokerimäärärahaa ei myönnetty;

                  —

                  vuoden 2008 sokerimäärärahan käyttöönotolle oli asetettu ehdoksi selvityksen esittäminen siitä, että vaalien valmistelu etenee sovittujen sitoumusten mukaisesti, uskottavasti ja aikataulussa, erityisesti väestölaskennan, vaalipiirien rajojen uudelleen määrittelyn ja perustuslain mukaisen vaaliuudistuksen sekä keskusvaalilautakunnan toiminnan varmistamisen edellyttämien toimenpiteiden osalta, mihin kuului vaalien valvojan nimeäminen 30. syyskuuta 2007 mennessä perustuslain mukaisesti. Fidži menetti vuoden 2008 sokerimäärärahan 31. joulukuuta 2009;

                  —

                  vuoden 2009 sokerimääräraha peruttiin toukokuussa 2009, koska väliaikaishallitus päätti lykätä parlamenttivaaleja syyskuulle 2014;

                  —

                  vuoden 2010 määräraha peruttiin ennen 1. päivää toukokuuta 2010, koska demokraattisen prosessin jatkamisessa ei ollut edistytty. Koska sokerialan tilanne on kriittinen, osa määrärahasta kuitenkin siirrettiin käytettäväksi suoriin avustuksiin sokerintuotannosta suoraan riippuvaiselle väestönosalle kielteisten sosiaalisten seurausten lieventämiseksi. Näitä varoja hallinnoi keskitetysti EU:n lähetystö Suvassa, eikä niitä kanavoida viranomaisten kautta;

                  —

                  sokerialan uudistuksen vuosien 2011–2013 liitännäistoimenpiteitä koskeva monivuotinen maaohjelma voidaan valmistella ja allekirjoittaa;

                  —

                  entisten sokeripöytäkirjan maiden liitännäistoimenpiteitä koskevan monivuotisen vuosien 2011–2013 maaohjelman alustavien määrärahojen käyttöönotto riippuu siitä, päästäänkö neuvotteluissa tuloksiin; ilman neuvottelutulosta voidaan tästä määrärahasta rahoittaa pelkästään sosiaalisten seurausten lieventämiseksi tarkoitettuja toimenpiteitä;

                  —

                  yhdennentoista EKR:n ohjelmasuunnittelun valmistelu voidaan käynnistää, jotta Fidži voi odottaa, että sille ilmoitetaan aikanaan alustava määräraha;

                  —

                  lisäksi voidaan harkita erityistukea keskeisten sitoumusten valmistelutyötä ja täytäntöönpanoa, etenkin vaalien valmisteluja ja/tai toimittamista varten;

                  —

                  alueellinen yhteistyö ja Fidžin osallistuminen siihen säilyvät ennallaan;

            Sitoumusten noudattamista seurataan liitteessä esitettyjen säännöllistä vuoropuhelua, arviointi- ja tarkastuskäyntien yhteydessä tehtävää yhteistyötä ja raportointia koskevien ehtojen mukaisesti.
      Lisäksi EU odottaa Fidžin tekevän täysimääräistä yhteistyötä Tyynenmeren saarten foorumin kanssa, kun pannaan täytäntöön arvovaltaisten henkilöiden ryhmän suosituksia sellaisina, kuin foorumin ulkoministerit hyväksyivät ne kokouksessaan Vanuatulla 16. maaliskuuta 2007. EU pitää myönteisenä viimeaikaista kehitystä, joka koskee yhteistyötä Tyynenmeren saarten foorumin ministeritason kontaktiryhmän kanssa, joka on perustettu seuraamaan sitä, miten vaaleja koskevat valmistelut ja demokratian palauttaminen etenevät Fidžillä.
      EU jatkaa tiiviisti Fidžin tilanteen seuraamista. Fidžin kanssa käydään AKT–EU-kumppanuussopimuksen 8 artiklan nojalla vahvistettua poliittista vuoropuhelua tavoitteena varmistaa ihmisoikeuksien kunnioittaminen, demokratian palauttaminen ja oikeusvaltioperiaatteen noudattaminen, kunnes molemmat osapuolet toteavat, että vahvistettu vuoropuhelu on täyttänyt tarkoituksensa.
      Jos väliaikaishallitus hidastaa annettujen sitoumusten täytäntöönpanoa, keskeyttää sen tai perääntyy sitoumuksista, EU pidättää itselleen oikeuden mukauttaa uudelleen aiheellisia toimenpiteitä.
      EU painottaa, että Fidžin etuoikeudet sen yhteistyössä EU:n kanssa ovat riippuvaisia AKT–EU-kumppanuussopimuksen olennaisten osien ja kehitysyhteistyön rahoitusvälineessä tarkoitettujen periaatteiden kunnioittamisesta. Jotta EU vakuuttuisi siitä, että väliaikaishallitus on täysin valmis täyttämään antamansa sitoumukset, sovittujen sitoumusten täytäntöönpanossa on edistyttävä merkittävästi jo varhaisessa vaiheessa.
      Kunnioittavasti
      Tehty Brysselissä

            Neuvoston puolesta

            Puheenjohtaja

            Komission puolesta

            Komission jäsen

         LIITTEEN LIITE

            FIDŽIN TASAVALLAN KANSSA SOVITUT SITOUMUKSET

         A.   Demokratian periaatteiden kunnioittaminen

         Sitoumus nro 1
         Vapaat ja rehelliset parlamenttivaalit järjestetään 24 kuukauden kuluessa 1. päivästä maaliskuuta 2007, ja niiden on oltava Tyynenmeren saarten foorumin sihteeristön nimeämien riippumattomien tarkastajien suorittaman arvioinnin päätelmien mukaiset. Vaaleihin johtavia prosesseja valvotaan, mukautetaan ja tarkistetaan tarvittaessa yhdessä sovittujen arviointiperusteiden mukaan. Tämä merkitsee erityisesti, että

                     —

                     väliaikaishallitus vahvistaa 30. kesäkuuta 2007 mennessä aikataulun, jossa esitetään päivämäärät uusien parlamenttivaalien valmistelujen eri vaiheiden päätökseen saattamiselle;

                     —

                     aikataulussa määritetään väestölaskennan, vaalipiirien rajojen uudelleen määrittelyn ja vaaliuudistuksen ajankohdat;

                     —

                     vaalipiirien rajojen määrittely ja vaaliuudistus toteutetaan perustuslain mukaisesti;

                     —

                     keskusvaalilautakunnan toiminnan varmistamiseksi toteutetaan toimenpiteitä, joihin kuuluu vaalivalvojan nimittäminen 30. syyskuuta 2007 mennessä perustuslain mukaisesti;

                     —

                     varapresidentti nimitetään perustuslain mukaisesti.

               Sitoumus nro 2
         Väliaikaishallitus ottaa huomioon kansalaisyhteiskunnan ja muiden merkittävien sidosryhmien kanssa käydyt keskustelut hyväksyessään lainsäädäntöön sekä finanssi- ja muuhun politiikkaan liittyviä merkittäviä aloitteita ja muutoksia.
         B.   Oikeusvaltioperiaate

         Sitoumus nro 1
         Väliaikainen hallitus tekee parhaansa estääkseen turvallisuusviranomaisia antamasta pelottelevia lausuntoja.
         Sitoumus nro 2
         Väliaikaishallitus pitää voimassa vuoden 1997 perustuslain ja takaa perustuslaillisten instituutioiden, kuten Fidžin ihmisoikeuskomission, julkisen palvelun komission ja perustuslaillisten elinten komission normaalin ja riippumattoman toiminnan. Suuren heimopäälliköiden neuvoston huomattava itsenäisyys säilytetään ja sen toimintaa jatketaan.
         Sitoumus nro 3
         Oikeuslaitoksen riippumattomuutta kunnioitetaan täysimääräisesti, se saa työskennellä vapaasti, ja kaikki asianosaiset noudattavat sen päätöksiä. Erityisesti

                     —

                     väliaikaishallitus sitoutuu nimittämään perustuslain 138 §:n 3 momentissa tarkoitetun tuomioistuimen 15. heinäkuuta 2007 mennessä;

                     —

                     vastedes tuomarit nimitetään ja erotetaan tiukasti perustuslain säännösten ja menettelysääntöjen mukaisesti;

                     —

                     asevoimat, poliisi tai väliaikaishallitus eivät puutu millään tavalla oikeudenkäyntimenettelyyn, ja ne kunnioittavat täysimääräisesti oikeusalan toimijoiden ammatinharjoitusta.

               Sitoumus nro 4
         Kaikki korruptioon liittyvät rikosasiat käsitellään asianmukaisia oikeudellisia kanavia käyttäen, ja muut väitettyjä korruptiotapauksia tutkimaan mahdollisesti perustettavat elimet toimivat perustuslain puitteissa.
         C.   Ihmisoikeudet ja perusvapaudet

         Sitoumus nro 1
         Väliaikaishallitus toteuttaa kaikki tarvittavat toimenpiteet helpottaakseen sitä, että kaikkien väitettyjen ihmisoikeusrikkomusten tutkinta tai käsittely tapahtuu Fidžin lakien mukaisilla menettelyillä ja foorumeilla.
         Sitoumus nro 2
         Väliaikaishallitus kumoaa poikkeustilamääräykset toukokuussa 2007 edellyttäen, etteivät kansallinen turvallisuus, yleinen järjestys ja yleinen turvallisuus ole uhattuina.
         Sitoumus nro 3
         Väliaikaishallitus sitoutuu huolehtimaan siitä, että Fidžin ihmisoikeuskomissio toimii täysin riippumattomasti ja perustuslain mukaisesti.
         Sitoumus nro 4
         Sananvapautta ja tiedotusvälineiden vapautta kunnioitetaan täysimääräisesti niiden kaikissa muodoissa perustuslaissa säädetyn mukaisesti.
         D.   Sitoumusten noudattamisen seuranta

         Sitoumus nro 1
         Väliaikaishallitus sitoutuu käymään säännöllistä vuoropuhelua mahdollistaakseen edistymisen arvioinnin ja antaa EU:n ja Euroopan komission viranomaisille ja edustajille mahdollisuuden tutustua rajoituksetta kaikkiin tietoihin, jotka liittyvät ihmisoikeuksia, demokratian rauhanomaista palauttamista ja oikeusvaltion toteutumista Fidžillä koskeviin asioihin.
         Sitoumus nro 2
         Väliaikaishallitus tekee täyttä yhteistyötä EU:n mahdollisesti tekemien, edistymistä arvioivien ja seuraavien tarkastuskäyntien aikana.
         Sitoumus nro 3
         Väliaikaishallitus raportoi tilanteen edistymisestä Cotonoun sopimuksen olennaisten osien ja sitoumusten osalta toimittamalla kertomuksen joka kolmas kuukausi 30. kesäkuuta 2007 alkaen.
         Tiettyjä asioita voidaan käsitellä tuloksellisesti vain pragmaattisella lähestymistavalla, jossa otetaan huomioon nykyinen tilanne ja tähdätään tulevaisuuteen.


Avis juridique important

|

31997D0281

97/281/EY: Komission päätös, tehty 21 päivänä huhtikuuta 1997, Eurostatin asemasta yhteisön tilastojen tuottamisessa

Virallinen lehti nro L 112 , 29/04/1997 s. 0056 - 0057

KOMISSION PÄÄTÖS,tehty 21 päivänä huhtikuuta 1997,Eurostatin asemasta yhteisön tilastojen tuottamisessa (97/281/EY) EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen ja erityisesti sen 155 artiklan,sekä katsoo, ettäyhteisön tilastoista 17 päivänä helmikuuta 1997 annetussa neuvoston asetuksessa (EY) N:o 322/97 (1), jäljempänä `perusasetus`, asetetaan tiettyjä tehtäviä ja velvoitteita yhteisön viranomaiselle, joka osallistuu yhteisön tilastojen tuottamiseen,perusasetuksen 2 artiklassa määritetään `yhteisön viranomaisella` tarkoitettavan tuossa asetuksessa "komission osastoa, joka vastaa komissiolle uskotuista tehtävistä yhteisön tilastojen tuottamisen osalta (Eurostat)",perusasetuksen täytäntöönpano edellyttää Eurostatin aseman lisämäärittelyä yhteisön tilastojen tuottamisessa,Eurostatin on voitava toimia puolueettomuuden, luotettavuuden, relevanssin, kustannustehokkuuden, tilastosalaisuuden ja avoimuuden periaatteiden mukaisesti,yhteisön tilastojen yhtenäisyyden, toteuttamiskelpoisuuden ja johdonmukaisuuden varmistamiseksi on edelleen vahvistettava yhteistyömenettelyjen ja yhteensovittamismenettelyjen tärkeyttä niiden komission yksiköiden välillä, jotka osallistuvat tällaisten tietojen tuottamiseen yhteisön tasolla,perusasetuksen täytäntöönpano edellyttää niiden luottamuksellisten tietojen suojaamista, joita kansalliset ja yhteisön viranomaiset keräävät yhteisön tilastojen tuottamiseksi, japerusasetuksen täytäntöönpano edellyttää kansallisten ja yhteisön viranomaisten suorittaman tietojen levittämisen järjestämistä,ON PÄÄTTÄNYT SEURAAVAA:1 artikla Tavoite Tämän päätöksen tavoitteena on panna täytäntöön asetus (EY) N:o 322/97, jäljempänä `perusasetus`, sisäisessä organisaatiossa ja erityisesti määritellä Euroopan yhteisöjen tilastotoimiston (Eurostat) asema ja velvoitteet yhteisön viranomaisena kehitettäessä toimia yhteisön tilastoja täytäntöönpantaessa niiden periaatteiden mukaisesti, jotka määritellään perusasetuksen 10 artiklassa.2 artikla Eurostat Eurostat on se yhteisön viranomainen, jota tarkoitetaan perusasetuksen 2 artiklan neljännessä luetelmakohdassa.Eurostat on komission yksikkö, jota johtaa pääjohtaja.3 artikla Periaatteet Eurostat suorittaa tehtävänsä perusasetuksen 10 artiklassa määriteltyjen puolueettomuuden, luotettavuuden, relevanssin, kustannustehokkuuden, tilastosalaisuuden ja avoimuuden periaatteiden mukaisesti.4 artikla Eurostatin tehtävät Komissiossa Eurostat vastaa yhteistyössä tilastotietojen ohjauskomitean (2) kanssa yhteisön tilasto-ohjelman täytäntöönpanosta ja erityisestia) sellaisen normiston ja sellaisten menetelmien kehittämisestä, joiden avulla voidaan tuottaa puolueettomia, luotettavia, relevantteja ja kustannustehokkaita tilastoja koko yhteisön alueella;b) yhteisön tilastojen tarjoamisesta tietojen levittämisestä perusasetuksen 11 artiklassa vahvistettujen periaatteiden mukaisesti yhteisön elimille, jäsenvaltioiden hallituksille, yhteiskunta- ja talouselämän toimijoille, korkeakouluyhteisölle sekä kansalaisille yhteisön politiikan muotoilun, täytäntöönpanon, seurannan ja arvioinnin mahdollistamiseksi.Tätä tarkoitusta varten Eurostat:a) tutkii ja kehittää tilastollisia menetelmiä ja tilastollista teknologiaa;b) valmistelee ja jatkokehittää yhteisön tilastollisia standardeja ja edistää niiden käyttöönottoa jäsenvaltioissa yhteisön tilastojen verrattavuuden ja niiden tuottamisen kustannustehokkuuden parantamiseksi;c) neuvoo ja tukee jäsenvaltioita tilastoasioissa;d) laatii tilastoja asianmukaisten tietojen perusteella sekä suorittaa analyysejä ja antaa teknistä apua erheellisten tulkintojen tai analyysien välttämiseksi;e) kerää yhteisön tilastollisiin tarkoituksiin tarvitsemia tilastotietoja kansallisilta tilastoviranomaisilta sekä kansainvälisiltä järjestöiltä;f) vahvistaa yhteistyömenettelyä kansallisten tilastoviranomaisten kanssa ja niiden välillä keskinäisen asiantuntijavaihdon, tilastolliseen toimintaan osallistumisen ja koulutusjärjestelmien kehittämisen avulla;g) tekee yhteistyötä kansainvälisten järjestöjen ja kolmansien maiden kanssa, edistääkseen yhteisön tilastojen verrattavuutta muissa tilastojärjestelmissä tuotettuihin tilastoihin nähden, ja tarvittaessa tukee kolmansia maita niiden kehittäessä tilastojärjestelmiään;h) parantaa yhteisön tilastojen parissa työskentelevän yhteisön henkilöstön tilastollisia ammattitietoja ja -taitoja.5 artikla Tekninen itsenäisyys Omalla toimialallaan Eurostat vastaa sellaisten tieteellisten menetelmien, määritelmien ja menettelyjen valinnasta, jotka parhaiten soveltuvat perusasetuksessa vahvistettujen periaatteiden toteuttamiseen ja tavoitteiden saavuttamiseen.6 artikla Komission muiden yksiköiden osallistuminen yhteisön tilastojen tuottamiseen Komissio voi päättää muiden yksiköiden kuin Eurostatin osallistumisesta yhteisön tilastojen tuottamiseen sekä kyseeseen tulevista toimenpiteistä ja osallistumisen laajuudesta.7 artikla Yhteensovittamista ja yhteistyötä koskeva vastuu Tilastotietojen ohjauskomitean avustamana tilastoihin liittyvän työn ja Eurostatin tehtävien yhteensovittamisesta tehdyn komission päätöksen (3) ja komissiossa tehtävän tilastoihin liittyvän työn kehittämisestä tehdyn komission päätöksen (4) mukaisesti Eurostat komissiossaa) sovittaa yhteen kaikki tilastoalalla tapahtuvan yhteisön toiminnan valmisteluun ja täytäntöönpanoon liittyvät tilastoja koskevat toimet jab) varmistaa vaadittavan riittäväntasoisen yhteistyön muiden yhteisön elinten kanssa.8 artikla Yhteisön tilasto-ohjelma Kaikkien komission yksiköiden yhteisön tilastoihin liittyvien toimien on perusasetuksen I ja II luvun säännösten mukaisesti perustuttava yhteisön tilasto-ohjelmaan.9 artikla Luottamuksellisten tietojen käyttö Perusasetuksen 13 artiklan mukaisesti luottamuksellisiksi katsottujen tietojen käyttöoikeus komission sisällä annetaan perusasetuksen V luvun artiklojen mukaisesti ainoastaan Eurostatin virkamiehille, muulle henkilöstölle ja muille Eurostatin tiloissa sopimuksen perusteella työskenteleville luonnollisille henkilöille, ja mainitut henkilöt saavat käyttää näitä tietoja ainoastaan perusasetuksessa määriteltyihin tarkoituksiin.10 artikla Hallinnollisten tietojen käyttöoikeus ja käyttö Perusasetuksen 16 artiklan mukaisesti Eurostatilla on käyttöoikeus kaikkiin komission yksiköiden hallussa oleviin hallinnollisen tiedon lähteisiin siinä laajuudessa kuin nämä tiedot ovat yhteisön tilastojen tuottamisen kannalta tarpeellisia.11 artikla Tietojen levittäminen Eurostat varmistaa, että yhteisön tilastojen samoin kuin niiden käyttöön tarvittavien teknisten selvitysten levittäminen tapahtuu siten, että yhteisön tilastolliset tiedot ovat helposti ja tasapuolisesti saatavilla kaikkialla yhteisössä.Tehty Brysselissä 21 päivänä huhtikuuta 1997.Komission puolestaYves-Thibault DE SILGUYKomission jäsen(1) EYVL N:o L 52, 22.2.1997, s. 1(2) Perustettu 26 päivänä syyskuuta 1991 annetulla komission tiedonannolla SEC(91) 1793.(3) SEC(90) 337.(4) SEC(96) 253/4.


Avis juridique important

|

32000D0576

2000/576/EY, Euratom: Neuvoston päätös, tehty 18 päivänä syyskuuta 2000, talous- ja sosiaalikomitean alankomaalaisen jäsenen nimeämisestä

Virallinen lehti nro L 243 , 28/09/2000 s. 0032 - 0032

Neuvoston päätös,tehty 18 päivänä syyskuuta 2000,talous- ja sosiaalikomitean alankomaalaisen jäsenen nimeämisestä(2000/576/EY, Euratom)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 258 artiklan,ottaa huomioon Euroopan atomienergiayhteisön perustamissopimuksen ja erityisesti sen 166 artiklan,ottaa huomioon talous- ja sosiaalikomitean jäsenten nimeämisestä 21 päivänä syyskuuta 1998 alkavaksi ja 20 päivänä syyskuuta 2002 päättyväksi toimikaudeksi 15 päivänä syyskuuta 1998 tehdyn neuvoston päätöksen(1),sekä katsoo, että edellä mainitussa komiteassa on vapautunut jäsenen paikka Philip H. Noordwalin erottua, mikä on annettu neuvostolle tiedoksi 12 päivänä lokakuuta 1999,ottaa huomioon Alankomaiden hallituksen esittämät ehdokkaat,sekä saatuaan Euroopan yhteisöjen komission lausunnon,ON PÄÄTTÄNYT SEURAAVAA:Ainoa artiklaNimetään A. M. Huntjens talous- ja sosiaalikomitean jäseneksi Philip H. Noordwalin tilalle tämän jäljellä olevaksi toimikaudeksi eli 20 päivään syyskuuta 2002.Tehty Brysselissä 18 päivänä syyskuuta 2000.Neuvoston puolestaPuheenjohtajaH. Védrine(1) EYVL L 257, 19.9.1998, s. 37.